Ο **Ξενοφών Γήττας** (γένν. 22 Ιουνίου 1979) είναι Έλληνας ποδοσφαιριστής που αγωνίζεται στο χώρο της μεσαίας γραμμής.

Ποδοσφαιρική σταδιοδρομία
-------------------------

### Σε συλλογικό επίπεδο

#### Συνοπτικά

Μεγάλωσε στο χωριό Μάρμαρα Ιωαννίνων, ξεκίνησε το άθλημα από το τοπικό σωματείο, για να ενταχθεί το 1997 στο δημοφιλέστερο του νομού, τον ΠΑΣ Γιάννινα που είχε μόλις υποβιβαστεί για πρώτη φορά στην Γ΄ Εθνική. Καθιερώθηκε άμεσα στην α΄ ομάδα, αυτή μέσα σε μία τριετία πέτυχε την επάνοδο στην ανώτατη κατηγορία και οι δικές του εμφανίσεις προκάλεσαν το ενδιαφέρον του Παναθηναϊκού, ο οποίος τον απέκτησε στα μέσα της αγωνιστικής χρονιάς 2002-03 για 250 χιλιάδες ευρώ. Στο σύλλογο της Αθήνας είχε περιορισμένες συμμετοχές και έμεινε για μόλις 12 μήνες, ωστόσο αγωνίστηκε προς το τέλος μίας συνάντησης του νικηφόρου πρωταθλήματος Α΄ Εθνικής 2003-04, πριν παραχωρηθεί ως δανεικός για το υπόλοιπο της περιόδου στον ΓΣ Καλλιθέα της ίδιας κατηγορίας. Ακολούθησαν δύο νέοι δανεισμοί συνολικής διάρκειας 1½ έτους στον νεοφώτιστο ΑΟ Κέρκυρα, όπου και τελικά εντάχθηκε με ελεύθερη μεταγραφή το Δεκέμβριο του 2005.

Το ερχόμενο καλοκαίρι επανήλθε στον ΠΑΣ Γιάννινα και παρότι τώρα δεν εκπληρώθηκε ο στόχος της Α΄ Εθνικής, αποτέλεσε μέλος της ομάδας που προκρίθηκε στα ημιτελικά του κυπέλλου Ελλάδας 2006-07, για την κορυφαία επιτυχία των Ηπειρωτών στο θεσμό μέχρι τότε (την επανέλαβαν δεύτερη και τελευταία φορά το 2010). Μετείχε ως βασικός και στους 8 αγώνες της διοργάνωσης, οι οποίοι περιλάμβαναν τους δύο και την παράταση με τον περυσινό κάτοχο του νταμπλ –επίσης προσεχή πρωταθλητή– Ολυμπιακό Πειραιώς, κατά η μοναδική περίπτωση που τον τελευταίο έχει αποκλείσει σωματείο χαμηλότερης κατηγορίας. Τον επόμενο χρόνο, συνέδεσε την παρουσία του με μία ακόμη πρωτιά στην ιστορία συλλόγου και συγκεκριμένα τον προβιβασμό του Πανθρακικού στην Α΄ Εθνική, σε μία ξεχωριστή στιγμή της καριέρας του σύμφωνα με τον ίδιο. Παρότι υπήρξε ο ένας από τους μόλις τρεις με πρότερη εμπειρία στην κατηγορία, η περίοδος 2008-09 συνοδεύτηκε από την άνετη εξασφάλιση της παραμονής για την ομάδα, αλλά ήταν και η καταληκτική του παίκτη στο ανώτερο ποδοσφαιρικό επίπεδο της Ελλάδας. Ακριβώς την τελευταία αγωνιστική, πάντως, το τέρμα του για το 0-2 στο Άρης Θεσσαλονίκης-Πανθρακικός (τελικό 3-2) με εντυπωσιακό σουτ εκτός μεγάλης περιοχής, ψηφίστηκε ως καλύτερο της ημέρας.

Κατόπιν 6 μηνών στη Β΄ Εθνική Κύπρου για την ΑΕΚ Λάρνακας και ίδιου διαστήματος στην αντίστοιχη ελληνική με τον ΓΣ Ηλιούπολης της Αθήνας, στελέχωσε σωματεία κυρίως της Γ΄ κατηγορίας. Μετακινήθηκε διαδοχικά σε ΑΣ Ρόδο (για μία χρονιά), Πανηλειακό (μισή), Δόξα Κρανούλας (1½ έτος) και Αναγέννηση Καρδίτσας (επίσης), με την οποία αγωνίστηκε εκ νέου στη Β΄ Εθνική (2013-14). Αμέσως μετά πήγε στον Εθνικό Φιλιππιάδας, με τον οποίον διέκοψαν επεισοδιακά τη συνεργασία τους το Μάιο του 2016 έπειτα από δύο περιόδους στην Γ΄ κατηγορία.Από το καλοκαίρι του 2016 παίζει στον ΑΟ Ανατολής,ενώ ταυτόχρονα είναι προπονητής στις ακαδημίες της ομάδας.

Ο Γήττας έχει γνωρίσει κατά τη σταδιοδρομία του δύο υποβιβασμούς από την Α΄ Εθνική (2001 με ΠΑΣ Γιάννινα, 2005 με ΑΟ Κέρκυρα) και συνολικά 6 ανόδους. Αναλυτικά, δύο στη Β΄ (1998 ως πρωταθλητής με ΠΑΣ, 2013 με Αναγέννηση Καρδίτσας) και τέσσερις στην Α΄ ως μέλος τριών διαφορετικών συλλόγων: ΠΑΣ Γιάννινα τα 2000 και 2002 (πρωταθλητής), ΑΟ Κέρκυρα το 2006 και Πανθρακικού το 2008. Ειδικότερα για τους Γιαννιώτες και τουλάχιστον έως το 2009, συγκαταλεγόταν με 23 γκολ στην κορυφαία 20άδα των σκόρερ πρωταθλήματος ανεξαρτήτως κατηγορίας.

#### Ανά αγωνιστική περίοδο

0*Πηγές: ειδικές εκδόσεις αθλητικών εφημερίδων του 2008*   *και ιστότοπος Ελληνικής Ποδοσφαιρικής Ομοσπονδίας (ΕΠΟ),* εκτός εάν αναφέρεται αλλιώς.

| Περίοδος | Σύλλογος | Πρωτάθλημα | Κύπελλο | Κύπελλα Ευρώπης | Σύνολο |
| --- | --- | --- | --- | --- | --- |
| διοργάνωση | συμμ. | γκολ | διοργάνωση | συμμ. | γκολ | διοργάνωση | συμμ. | συμμ. | γκολ |
| 1997-98 | ΠΑΣ Γιάννινα | Γ΄ Ελλάδας | 23 | 4 | Ελλάδας |  ; |  ; | – | 23 | 4 |
| 1998-99 | Β΄ Ελλάδας | 29 | 6 | Ελλάδας |  ; |  ; | – | 29 | 6 |
| 1999-00 | Β΄ Ελλάδας | 25 | 2 | Ελλάδας | 5 | 1 | – | 30 | 3 |
| 2000-01 | Α΄ Ελλάδας | 22 | 1 | Ελλάδας | 6 | 0 | – | 28 | 1 |
| 2001-02 | Β΄ Ελλάδας | 22 | 6 | Ελλάδας | 5 | 1 | – | 27 | 7 |
| 2002-03 α΄ | Α΄ Ελλάδας | 15 | 3 | Ελλάδας | 3 | 0 | – | 18 | 3 |
| 2002-03 β΄ | Παναθηναϊκός | Α΄ Ελλάδας | 03 | 0 | Ελλάδας | 1 | 0 | Κύπ. UEFA | 0 | 04 | 0 |
| 2003-04 α΄ | Α΄ Ελλάδας | 01 | 0 | Ελλάδας | 0 | 0 | Τσάμπ. Λιγκ | 0 | 01 | 0 |
| 2003-04 β΄ | ΓΣ Καλλιθέα | Α΄ Ελλάδας | 12 | 0 | Ελλάδας | – | – | 12 | 0 |
| 2004-05 | ΑΟ Κέρκυρα | Α΄ Ελλάδας | 25 | 2 | Ελλάδας |  ; | 0 | – | 25 | 2 |
| 2005-06 | Β΄ Ελλάδας | 25 | 0 | Ελλάδας | 1 | 0 | – | 26 | 0 |
| 2006-07 | ΠΑΣ Γιάννινα | Β΄ Ελλάδας | 19 | 1 | Ελλάδας | 8 | 0 | – | 27 | 1 |
| 2007-08 | Πανθρακικός | Β΄ Ελλάδας | 33 | 1 | Ελλάδας | 1 | 0 | – | 34 | 1 |
| 2008-09 | Α΄ Ελλάδας | 07 | 1 | Ελλάδας | 1 | 0 | – | 08 | 1 |
| 2009-10 α΄ | ΑΕΚ Λάρνακας | Β΄ Κύπρου | 12 | 0 | Κύπρου |  ; |  ; | – | 12 | 0 |
| 2009-10 β΄ | ΓΣ Ηλιούπολης | Β΄ Ελλάδας | 16 | 0 | Ελλάδας | – | – | 16 | 0 |
| 2010-11 | ΑΣ Ρόδος | Γ΄ Ελλάδας | 23 | 3 | Ελλάδας | 2 | 0 | – | 25 | 3 |
| 2011-12 α΄ | Πανηλειακός | Γ΄ Ελλάδας | 004# | 0 | Ελλάδας | 1 | 0 | – | 05 | 0 |
| 2011-12 β΄ | Δόξα Κρανούλας | Γ΄ Ελλάδας | 013# | 02# | Ελλάδας | – | – | 13 | 2 |
| 2012-13 α΄ | Γ΄ Ελλάδας |  ; |  ; | Ελλάδας | 1 | 0 | – | 001+ | 00+ |
| 2012-13 β΄ | Αναγέννηση Καρδίτσας | Γ΄ Ελλάδας |  ; |  ; | Ελλάδας | – | – |  ; |  ; |
| 2013-14 | Β΄ Ελλάδας | 25 | 1 | Ελλάδας | 2 | 0 | – | 27 | 1 |
| 2014-15 | Εθνικός Φιλιππιάδας | Γ΄ Ελλάδας |  ; |  ; | Γ΄ Εθνικής |  ; |  ; | – |  ; |  ; |
| 2015-16 | Γ΄ Ελλάδας |  ; |  ; | Ερασιτεχνών |  ; |  ; | – |  ; |  ; |
| 2016-17 | ΑΟ Ανατολής | Α ΕΠΣΗΠ | 29 | 7 | κύπελλο ΕΠΣΗΠ | 1 | 0 | - | - | - |
| Σύνολα | 354+ | 033+ |  | 37+ | 02+ |  | 391+ | 035+ |
| 5 περίοδοι στην Α΄ κατηγ. Ελλάδας | 85 | 07 |
| 8 περίοδοι στις Β΄ κατηγ. Ελλάδας και Κύπρου | 2060 | 17 |
| 6 περίοδοι στην Γ΄ κατηγ. Ελλάδας | 063+ | 009+ |

# χωρίς τεκμηρίωση
Δεν υπολογίζεται στο σύνολο η σεζόν 2016-17
### Σε διεθνές επίπεδο

Χρίστηκε διεθνής με το συγκρότημα των Ελπίδων Ελλάδας, όντας στις προπονητικές επιλογές ακόμη και όταν όδευε προς τα 23 του χρόνια (ως ένας από τους επιτρεπόμενους παίκτες άνω του ηλικιακού ορίου). Καταγράφονται –τουλάχιστον– 18 εμφανίσεις του (3 τέρματα), με τις 9 (αναπληρωματικός σε 6) να πραγματοποιούνται στο Ευρωπαϊκό πρωτάθλημα Ελπίδων 2000-2002. Αγωνίστηκε στις μισές συναντήσεις της προκριματικής φάσης και βασικός κατά τη νίκη με 2-0 επί της Γερμανίας, η οποία επέτρεψε την απόσπαση της δεύτερης θέσης πίσω από την Αγγλία και τη συμμετοχή στα πλέι οφ εναντίον της Τουρκίας. Αποκλείοντας την τελευταία, με δική του συμμετοχή ως αλλαγή και στις δύο αναμετρήσεις, η ομάδα προκρίθηκε για τις 8 κορυφαίες της διοργάνωσης και την τελική φάση στην Ελβετία. Κατέλαβε την τέταρτη και τελευταία θέση του ομίλου της, ο Γήττας όμως με ένα γκολ στους τρεις αγώνες ανακηρύχθηκε πρώτος Έλληνας σκόρερ (από κοινού με τους Πατσατζόγλου και Κυριαζή).

Τίτλοι-διακρίσεις
-----------------

### Τίτλοι

Με τον Παναθηναϊκό

1 Πρωτάθλημα Α΄ Εθνικής κατηγορίας Ελλάδας: 2003-04.
Με τον ΠΑΣ Γιάννινα

1 Πρωτάθλημα Β΄ Εθνικής κατηγορίας Ελλάδας: 2001-02
1 Πρωτάθλημα Γ΄ Εθνικής κατηγορίας Ελλάδας βορείου ομίλου: 1997-98.
### Ατομικές διακρίσεις

Με τον Πανθρακικό

1 βραβείο κορυφαίου γκολ ημέρας στην Α΄ Εθνική Ελλάδας: 30η αγωνιστική της περιόδου 2008-09 (στην εκτός έδρας ήττα με 3-2 από τον Άρη Θ/κης).

Μετέπειτα πορεία
----------------

Στα τέλη του 2015 δήλωσε πως μελλοντικά σχεδιάζει να ασχοληθεί με την προπονητική στο ποδόσφαιρο, έχοντας ήδη αποκτήσει το δίπλωμα UEFA C.Από το καλοκαίρι του 2016 είναι παίχτης του ΑΟ Ανατολής και προπονητής στις ακαδημίες

Σημειώσεις
----------

1. ↑  δεν περιλαμβάνονται τα στοιχεία του δεύτερου μισού της περιόδου 2012-13 στη Γ΄ Εθνική κατηγορία Ελλάδας

Παραπομπές
----------

1. 1 2  Ξενοφών Γήτας, βάση δεδομένων transfermarkt.gr (Αγγλικά)
2. 1 2  συλλογικό έργο, *Superleague 2008-2009*, ειδική έκδοση εφημ. *ΕΞΕΔΡΑ ΤΩΝ ΣΠΟΡ*, 26.08.2008, σελ. 77
3. 1 2 3  Γήτας: «Εκπλήρωσα το όνειρο μου όταν έπαιξα στον Παναθηναϊκό», συνέντευξη στο Νίκο Κολίτση, metrosport.gr
4. 1 2 3  Ξενοφών Γήττας, balleto.gr [ανάκτηση από το πρωτότυπο μέσω του web.archive.org στις 12.01.2013]
5. ↑  Προσωπική επιλογή Μαρκαριάν ο Γήττας, εφημ. *Η ΚΑΘΗΜΕΡΙΝΗ*, 23.01.2003
6. ↑  Gitas off to Panathinaikos, ιστότοπος Ένωσης Ευρωπαϊκών Ποδοσφαιρικών Ομοσπονδιών (UEFA) (Αγγλικά)
7. ↑  Ξενοφών Γήτας > Performance data > 03/04 (Panathinaikos), βάση δεδομένων transfermarkt.gr (Αγγλικά)
8. ↑  Αρχείο > Κύπελλο Ελλάδος > 2006-2007, ιστότοπος Ελληνικής Ποδοσφαιρικής Ομοσπονδίας (ΕΠΟ)
9. ↑  *ΕΞΕΔΡΑ ΤΩΝ ΣΠΟΡ*, ό.π, σελ. 74
10. 1 2  Άρης-Πανθρακικός 3-2, sport-fm.gr
11. 1 2  Τουμέρ Μετίν και Γήττας τα βραβεία της 30ης αγωνιστικής[*νεκρός σύνδεσμος*], Βασίλης Κιντής, sport24.gr
12. ↑  Συμφώνησε με Γήττα[*νεκρός σύνδεσμος*], novasports.gr
13. ↑  Παρελθόν από τον Εθνικό Φιλιππιάδας ο Γήττας, a-sports.gr
14. 1 2  «ΓΗΤΑΣ ΞΕΝΟΦΩΝ».
15. 1 2  «Ακαδημία ΑΟ Ανατολής». Αρχειοθετήθηκε από το πρωτότυπο στις 8 Νοεμβρίου 2016.
16. ↑  Στατιστικά > Κορυφαίοι σκόρερς Αρχειοθετήθηκε 2016-06-11 στο Wayback Machine. ιστότοπος ΠΑΕ ΠΑΣ Γιάννινα 1966
17. ↑  Γεωργία Πανούτσου-Γρηγόρης Δημακάκος, *Superleague 2008-09*, ειδική έκδοση εφημ. *GOALnews*, 2008, σελ. 68
18. ↑  Κύπελλα Ελλάδας 1999–2000, 2000–2001 [καταγραφή ως *Γήτας*], 2001–2002, 2002-2003 [καταγραφή και ως *Γήτας*], 2003-2004, 2006-2007, 2007-2008 (2η φάση), 2008-2009 [5η φάση, καταγραφή ως *Γήτας*], 2010-2011, 2011-2012 (1η φάση), 2012-2013 (1η φάση), 2013-2014, ιστότοπος της ΕΠΟ
19. ↑  Greece Cup 2004/05 (σκόρερ όλων των αγώνων), Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF) (Αγγλικά)
20. ↑  ΠΑΣ Γιάννινα - ΑΟ Κέρκυρα: Η προϊστορία Αρχειοθετήθηκε 2016-04-06 στο Wayback Machine. [καταγραφή ως *Γήτας*], ιστοσελίδα Συνδέσμου Φιλάθλων ΑΟ Κέρκυρα
21. ↑  Ξενοφών Γήτας > Performance data > 08/09, βάση δεδομένων transfermarkt.gr (Αγγλικά)
22. ↑  Ξενοφών Γήτας > Performance data > 09/10, βάση δεδομένων transfermarkt.gr (Αγγλικά)
23. ↑  Ξενοφών Γήτας > Performance data > 13/14, βάση δεδομένων transfermarkt.gr (Αγγλικά)
24. ↑  Νέες απώλειες με Μαχλά και Φύσσα για τον Ρεχάγκελ, εφημ. *Η ΚΑΘΗΜΕΡΙΝΗ*, 16.04.2002
25. ↑  Ξενοφών Γήττας > National team, βάση δεδομένων transfermarkt.gr (Αγγλικά)
26. ↑  Greece-Germany 2-0, ιστότοπος της UEFA (Αγγλικά)
27. ↑  All sections > Competitions > Under-21 > History > 2000-02 > Teams > Greece • Top Goalscorers, ιστότοπος της UEFA (Αγγλικά)
28. ↑  Ξενοφών Γήτας > Honours, βάση δεδομένων transfermarkt.gr (Αγγλικά)

Πηγές
-----

* Ξενοφών Γήτας, βάση δεδομένων transfermarkt.gr (Αγγλικά)
* συλλογικό έργο, *Superleague 2008-2009*, ειδική έκδοση εφημ. *ΕΞΕΔΡΑ ΤΩΝ ΣΠΟΡ*, 26.08.2008
* Ξενοφών Γήττας, balleto.gr [ανάκτηση από το πρωτότυπο μέσω του web.archive.org στις 12.01.2013]
* ιστότοπος, Ένωση Ευρωπαϊκών Ποδοσφαιρικών Ομοσπονδιών (UEFA) (Αγγλικά)
* Γεωργία Πανούτσου-Γρηγόρης Δημακάκος, *Superleague 2008-09*, ειδική έκδοση εφημ. *GOALnews*, 2008.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |